
Parlamentul  României

Camera  Deputaţilor                                                   
	Comisia pentru apărare, ordine

publică  şi  siguranţă  naţională

Nr. 32/15/2011

	                                                                         Bucureşti, 23.02.2011
                                                          PL x 2/2011



RAPORT 
asupra proiectului  de Lege pentru modificarea şi completarea Legii nr. 80/1995 privind statutul cadrelor militare

1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură de urgenţă, cu  proiectul de Lege pentru modificarea şi completarea Legii nr.80/1995 privind statutul cadrelor militare, trimis cu adresa nr. PL.x. 2 din 1 februarie 2011 şi înregistrat cu nr.32/15 din 2.02.2011.






Consiliul Legislativ, cu nr. 6/05.01.2011, a avizat favorabil, cu observaţii şi propuneri proiectul de lege.


Proiectul de lege are ca obiect de reglementare modificarea şi completarea Statutului cadrelor militare în ceea ce priveşte drepturile şi obligaţiile acestora, limitele de vârstă şi stagiile în grad, precum şi o serie de reglementări referitoare la măsuri ce trebuie luate în cazul săvârşirii cu intenţie a unor fapte penale.  
Comisia pentru muncă şi protecţie socială, cu nr. 27/27 din 10 februarie 2011 a avizat favorabil acest proiect de lege, cu majoritate de voturi. 

Comisia juridică, de disciplină şi imunităţi, cu nr. Plx2 din 08.02.2011 a avizat favorabil acest proiect de lege, cu unanimitate de voturi pentru. 

2. Proiectul de lege face parte din categoria legilor organice, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul secretar de stat Mihail Vasile Ozunu, şeful Departamentului pentru relaţia cu Parlamentul şi informare publică şi domnul col. Gheorghe Mocanu, consilier juridic în cadrul Direcţiei pentru Relaţia cu Parlamentul şi Asistenţă Juridică a Ministerului Apărării Naţionale. 
La şedinţa Comisiei din data de 16 februarie 2011 au fost prezenţi 22 deputaţi din totalul de 24 membri ai acesteia.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.



În urma dezbaterii, în şedinţele din 8 şi 15 februarie 2011, cu unanimitate de voturi pentru, Comisia propune plenului Camerei Deputaţilor adoptarea acestui proiect de lege, cu următoarele amendamente: 
Amendamente  admise
	Nr.
crt.
	Text act normativ de bază
Legea nr. 80/1995
	Text proiect de Lege
	Text propus de comisie
(autorul amendamentelor)
	Motivarea amendamentelor

propuse

	1. 
	
	LEGE

pentru modificarea şi completarea Legii nr. 80/1995 privind statutul cadrelor militare
	Nemodificat
	

	2. 
	
	Art. I. – Legea nr. 80/1995 privind statutul cadrelor militare, publicată în Monitorul Oficial al României, Partea I nr. 155 din 20 iulie 1995, cu modificările şi completările ulterioare, se modifică şi completează, după cum urmează: 
	Nemodificat
	

	3. 
	
	1. După alineatul 1 al articolului 6 se introduce un nou alineat, alin. 2, cu următorul cuprins:


„Cadrele militare prevăzute la art. 2 alin. 2 paragraful C lit. c) şi alin. 21 paragraful B lit. c) au rangul de demnitari ai statului român în exercitarea funcţiilor prevăzute cu grad de general/similar, fără a beneficia de drepturi suplimentare conferite de această calitate.”
	Nemodificat
	

	4. 
	
	2. După alineatul 1 al articolului 8 se introduc două noi alineate, alin. 2 şi alin. 3, cu următorul cuprins:


„Cadrele militare în activitate au obligaţia să participe la misiuni în afara teritoriului statului român, în funcţie de cerinţele Ministerului Apărării Naţionale, pentru îndeplinirea obligaţiilor asumate de România prin convenţii şi tratate internaţionale.


Pot face excepţie, la cerere, de la prevederile alin. 2, cadrele militare care întâmpină greutăţi familiale deosebite şi se încadrează în una din următoarele situaţii:

a) formează o familie monoparentală;


b) este întreţinător unic de familie, al copilului/fratelui/părintelui;


c) unul sau ambii părinţi sunt invalizi de gradul I sau II, indiferent de vârstă şi nu mai are alţi fraţi sau surori majori, apţi de muncă ori mai are fraţi ori surori, dar aceştia nu pot contribui la întreţinerea părinţilor deoarece sunt elevi sau studenţi la instituţiile militare de învăţământ sau sunt invalizi de gradul I sau II ori aceştia execută o pedeapsă privativă de libertate;


d) soţul este grav bolnav, încadrat în gradul I sau II de invaliditate;


e) ambii soţi sau fraţi ar urma să participe la misiune în aceeaşi perioadă de timp şi nu îşi exprimă acordul în acest sens;


f) în caz de calamităţi naturale.”
	Nemodificat
	

	5. 
	
	3. La articolul 9, după litera d) se introduce o nouă literă, lit. e), cu următorul cuprins: 

„e) suportarea de către Ministerul Apărării Naţionale a sumelor necesare pentru asigurarea asistenţei juridice a cadrelor militare pentru fapte săvârşite de către acestea în exercitarea, potrivit legii, a atribuţiilor de serviciu, în condiţiile stabilite prin ordin al ministrului apărării naţionale.”
	Nemodificat
	

	6. 
	
	4. După articolul 14 se introduce un nou articol, art. 141, cu următorul cuprins:


„Art. 141. – În timp de pace, cadrele militare în activitate au dreptul la concedii fără plată, pe durată de cel mult 4 ani, în următoarele situaţii:


a) solicită să îşi urmeze soţia sau soţul trimis în străinătate de către Ministerul Afacerilor Externe, de alte ministere, autorităţi administrative autonome, organe sau alte instituţii de specialitate ale administraţiei publice centrale, pentru îndeplinirea unei misiuni permanente în străinătate la misiunile diplomatice, la oficiile consulare sau la alte reprezentanţe naţionale, structuri şi comandamente din cadrul organizaţiilor internaţionale din care România face parte, pentru o perioadă mai mare de 6 luni;


b) au fost selectate pentru a încadra posturi de expert cu statut de angajat temporar în structurile din cadrul organizaţiilor internaţionale din care România face parte, în baza aprobării ministrului apărării naţionale.


Pentru alte cazuri, temeinic motivate, cadrele militare în activitate au dreptul la concedii fără plată, pe durată determinată de cel mult un an.


Concediile fără plată prevăzute la alin. 1 şi 2 se aprobă de către ministrul apărării naţionale sau de către comandanţii stabiliţi de acesta.


Ministrul apărării naţionale poate prelungi durata concediilor fără plată prevăzute la alin. 1 şi 2 cu cel mult un an.


În perioada concediului fără plată acordat potrivit prevederilor alin. 1 sau 2, cadrele militare sunt suspendate din funcţie şi nu beneficiază de nici un drept din partea Ministerului Apărării Naţionale, cu excepţia celui privind folosirea locuinţei de serviciu, în cazul când se dispune de aceasta.


Perioada concediului fără plată nu constituie vechime în serviciu pentru stabilirea pensiei, vechime în activitate pentru acordarea Semnului Onorific „În Serviciul Patriei” şi/sau pentru acordarea gradaţiei următoare în condiţiile legii.


În situaţia prevăzută la alin. 1 lit. a) şi alin. 2, la stabilirea stagiului în gradul pe care îl au cadrele militare, se ia în calcul o perioadă egală cu trei pătrimi din durata concediului fără plată.


În situaţia prevăzută la alin. 1 lit. b), la stabilirea stagiului în gradul pe care îl au cadrele militare, se ia în calcul întreaga durată a concediului fără plată.


La încetarea concediului fără plată, instituţia are obligaţia de a numi cadrul militar pe o funcţie vacantă sau să-l pună la dispoziţie în vederea încadrării.”
	4. După articolul 14 se introduce un nou articol, art. 141, cu următorul cuprins:


Nemodificat
Nemodificat
Nemodificat

Nemodificat

În perioada concediului fără plată acordat potrivit prevederilor alin. 1 sau 2, cadrele militare sunt suspendate din funcţie şi nu beneficiază de niciun drept din partea Ministerului Apărării Naţionale, cu excepţia celui privind folosirea locuinţei de serviciu deţinute.


Nemodificat

Nemodificat

Nemodificat

Nemodificat
	

	7. 
	Art. 15

(2)Cadrele militare în activitate, femei şi bărbaţi, au dreptul la concediu şi indemnizaţie pentru creşterea copilului până la împlinirea vârstei de 2 ani şi, în cazul copilului cu handicap, până la împlinirea vârstei de 3 ani, în condiţiile prevăzute de dispoziţiile legale în vigoare.
	
	5. La articolul 15, alineatul 2 se modifică şi va avea următorul cuprins:
„(2) Cadrele militare în activitate, femei şi bărbaţi, au dreptul la concediu şi indemnizaţie pentru creşterea copilului până la împlinirea vârstei de 2 ani şi, în cazul copilului cu handicap, până la împlinirea vârstei de 7 ani, în condiţiile prevăzute de dispoziţiile legale în vigoare.”
(Autor: Comisia)
	Propunerea vizează actualizarea vârstei cu cea din legislaţia naţională care în fapt se aplică.

	8. 
	Art. 19

(1) La declararea stării de război sau a mobilizării, precum şi în situaţii deosebite stabilite de ministrul apărării naţionale, concediile de odihnă, de studii, vacanţele şi permisiile se suspendă, cadrele militare în activitate fiind obligate să se prezinte de îndată la unităţile militare de care aparţin.


	5. Alineatul 1 al articolului 19 se modifică şi va avea următorul cuprins:


„La declararea stării de război sau mobilizării, precum şi în situaţii deosebite stabilite de ministrul apărării naţionale, concediile de odihnă, fără plată, de studii, vacanţele şi permisiile se suspendă, cadrele militare în activitate fiind obligate să se prezinte la unităţile militare de care aparţin, în cel mai scurt timp posibil.”
	Punctul 5 devine pct. 6.

Nemodificat
	

	9. 
	Art. 27

(1) La trecerea în rezervă sau direct în retragere, ofiţerilor care au cel puţin 20 de ani de serviciu militar şi s-au distins prin activitatea desfăşurată, precum şi celor care au adus patriei servicii deosebite, chiar dacă nu au o vechime de 20 de ani de serviciu militar, li se poate acorda dreptul de a purta uniforma militară.

(2)Criteriile de acordare şi de retragere a acestui drept, precum şi situaţiile în care ofiţerii prevăzuţi la alin. 1 pot purta uniforma militară se stabilesc prin regulamente militare.
	6. Articolul 27 se modifică şi va avea următorul cuprins:


„Art. 27. - La trecerea în rezervă sau direct în retragere, cadrelor militare care au cel puţin 20 de ani de serviciu militar şi s-au distins prin activitatea desfăşurată, precum şi celor care au adus patriei servicii deosebite, chiar dacă nu au o vechime de 20 de ani de serviciu militar, li se poate acorda dreptul de a purta uniforma militară.

Criteriile de acordare şi de retragere a acestui drept, precum şi situaţiile în care cadrele militare prevăzute la alin. 1 pot purta uniforma militară se stabilesc prin regulamente militare.”
	Punctul 6 devine pct. 7.

Nemodificat
	

	10. 
	Art. 411
(6) În situaţia în care înainte de expirarea duratei stabilite cadrele militare reziliază contractul potrivit art. 85 alin. 1 lit. h), ele sunt obligate să anunţe Ministerul Apărării Naţionale cu cel puţin 30 de zile înainte, iar în cazul primului contract cadrele militare sunt obligate şi să restituie cheltuielile de întreţinere pe timpul şcolarizării, proporţional cu perioada de contract rămasă neexecutată.

(7) Aceeaşi obligaţie de restituire a cheltuielilor de întreţinere pe timpul şcolarizării revine cadrelor militare, dacă sunt trecute în rezervă de către Ministerul Apărării Naţionale, potrivit art. 85 alin. 1 lit. i)-l), art. 87 şi art. 88, înainte de expirarea primului contract.
	7. Alineatele 6 şi 7 ale articolului 411 se modifică şi vor avea următorul cuprins:


„În situaţia în care înainte de expirarea duratei stabilite cadrele militare reziliază contractul potrivit art. 85 alin. 1 lit. h), ele sunt obligate să anunţe Ministerul Apărării Naţionale cu cel puţin 30 de zile înainte, iar în cazul primului contract cadrele militare sunt obligate şi să restituie cheltuielile de întreţinere şi de instruire pe timpul şcolarizării, proporţional cu perioada de contract rămasă neexecutată.

Aceeaşi obligaţie de restituire a cheltuielilor de întreţinere şi de instruire pe timpul şcolarizării revine cadrelor militare, dacă sunt trecute în rezervă de către Ministerul Apărării Naţionale, potrivit art. 85 alin. 1 lit. i) - l), art. 87 şi art. 88, înainte de expirarea primului contract.”
	Se elimină. 
(Autor: dl.dep. Niculae Mircovici)
	Cadrele militare care reziliază contractul  cu armata ar trebui să suporte toate cheltuielile instituţiei, în condiţiile în care denunţă unilateral un contract asumat sau părăsesc cariera militară din motive imputabile acestora.

	11. 
	
	8. După alineatul 9 al articolului 411 se introduc două noi alineate, alin. 10 şi 11 cu următorul cuprins:


„Prin excepţie de la alin. 1, personalul navigant de aviaţie încheie cu Ministerul Apărării Naţionale contracte cu durata de 12 ani de la numirea lor în prima funcţie.

Normele de restituire a cheltuielilor de întreţinere şi de instruire pe timpul şcolarizării prevăzute la alin. 6 şi 7 vor fi aprobate prin ordin al ministrului apărării naţionale.”
	8. După alineatul 9 al articolului 411 se introduc două noi alineate, alin. 10 şi 11 cu următorul cuprins:


„Prin excepţie de la prevederile alin. 1, personalul navigant de aviaţie încheie cu Ministerul Apărării Naţionale contracte cu durata de 12 ani de la numirea lor în prima funcţie.”

(Autor: Comisia)
Nemodificat
	Eroare materială. 

	12. 
	Art. 42

Cadrele militare în retragere provin din:

a) ofiţeri în activitate sau în rezervă, precum şi maiştri militari şi subofiţeri în rezervă, care au depăşit limita de vârstă în grad pentru clasa a III-a în rezervă, prevăzută la art. 92 şi 93;
	-
	9. La articolul 42, litera a) se modifică şi va avea următorul cuprins:
„a) ofiţeri în activitate sau în rezervă, precum şi maiştri militari şi subofiţeri în rezervă, care au depăşit limita de vârstă în grad pentru clasa a III-a în rezervă, prevăzută la art. 86 alin. (4);”
	Urmare a abrogării art. 92 şi a modificării corespunzătoare a art. 86.

	13. 
	
	9. După alineatul 1 al articolului 52 se introduc două noi alineate, alin. 2 şi alin. 3 cu următorul cuprins:


„În Ministerul Administraţiei şi Internelor, persoanelor prevăzute la art.36 alin. 1 lit. e), g) şi h) li se acordă gradul de sublocotenent. 


Prin excepţie de la prevederile alin. 2 gradele se pot acorda în funcţie de vechimea în specialitate corespunzătoare studiilor absolvite, raportat la atribuţiile din fişa postului.”
	Punctul 9 devine pct. 10.

Nemodificat
	

	14. 
	Art. 54

(2)Numărul cadrelor militare din Ministerul Apărării Naţionale care urmează să fie înaintate în gradul următor în cursul unui an calendaristic se va stabili anual de către ministrul apărării naţionale, în raport cu numărul funcţiilor cu acest grad ce urmează să fie încadrate, în limitele prevăzute în lege.
	10. Alineatul 2 al articolului 54 se abrogă.
	Punctul 10 devine pct. 11.

Nemodificat
	

	15. 
	Art. 57

Profilurile corespunzătoare din instituţiile civile de învăţământ superior care dau dreptul ofiţerilor absolvenţi ai acestor instituţii să fie înaintaţi în gradele prevăzute la art. 56 paragrafele B şi C se stabilesc în raport cu specialităţile militare ale ofiţerilor sau cu funcţiile pe care le îndeplinesc, prin ordin al ministrului apărării naţionale. Durata studiilor în aceste instituţii trebuie să fie de minimum 4 ani.
	11. Articolul 57 se modifică şi va avea următorul cuprins:


„Art. 57. – Profilurile corespunzătoare studiilor universitare de licenţă din instituţiile civile de învăţământ superior care dau dreptul ofiţerilor absolvenţi ai acestor instituţii să fie înaintaţi în gradele prevăzute la art. 56 alin.1 paragrafele B şi C se stabilesc în raport cu specialităţile militare ale ofiţerilor sau cu funcţiile pe care le îndeplinesc, prin ordin al ministrului apărării naţionale.”
	Punctul 11 devine pct. 12.

Nemodificat
	

	16. 
	Art. 75

(1)Ofiţerii se numesc, de regulă, în funcţii prevăzute în statele de organizare cu grade egale sau mai mari cu cel mult două trepte faţă de cele pe care le au. Numirea ofiţerilor în funcţii prevăzute în statele de organizare cu grade mai mari cu trei trepte faţă de cele pe care le au se poate face numai cu aprobarea ministrului apărării naţionale sau a comandanţilor stabiliţi de acesta.

(2)În Ministerul Apărării Naţionale cadrele militare se numesc în funcţii prevăzute în statele de organizare cu grade egale sau mai mari cu cel mult o treaptă decât cele pe care le au. Numirea în funcţii prevăzute în statele de organizare cu grade mai mari cu o treaptă decât cele pe care le au se poate face numai în situaţia în care ofiţerii, maiştrii militari sau subofiţerii în cauză îndeplinesc condiţiile privind studiile, stagiul în funcţii şi alte criterii necesare, stabilite în Ghidul carierei militare, pentru a fi înaintate în grad o dată cu numirea în funcţie.
	12. Alineatul 2 al articolului 75 se modifică şi va avea următorul cuprins:

„Prevederile alin. 1 se aplică în mod corespunzător şi maiştrilor militari şi subofiţerilor din Ministerul Apărării Naţionale.”
	13. Articolul 75 se modifică şi va avea următorul cuprins:

„Cadrele militare se numesc în funcţii prevăzute în statele de organizare cu grade egale sau mai mari faţă de cele pe care le au. Competenţele de numire se stabilesc prin ordin al ministrului apărării naţionale.”
(Autor: Comisia)
	Aplicare unitară a criteriilor de numire în funcţie pentru toate cadrele militare din sistemul de apărare, ordine publică şi securitate naţională.

	17. 
	Art. 751
(1)Selecţionarea cadrelor militare din Ministerul Apărării Naţionale pentru numirea în funcţii prevăzute în statele de organizare cu grad superior celui pe care îl au se face de către comisiile de selecţie, constituite în acest scop, potrivit Ghidului carierei militare.


	13. Alineatul 1 al articolului 751 se modifică şi va avea următorul cuprins:


„Selecţionarea cadrelor militare din Ministerul Apărării Naţionale pentru numirea în funcţii prevăzute în statele de organizare cu grad superior celui pe care îl au se face de către comisiile de selecţie, constituite în acest scop, potrivit Ghidului carierei militare, iar în situaţii care impun adoptarea de măsuri urgente, cadrele militare pot fi numite în funcţii similare celor deţinute sau superioare acestora prin ordin al ministrului apărării naţionale.”
	14. Nemodificat
	Numirea pe funcţii prevăzute în statele de organizare cu grad superior trebuie să se facă în condiţiile prevăzute de Ghidul carierei militare, pentru a elimina arbitrariul. 

	18. 
	
	14. După articolul 77 se introduce un nou articol, art. 771, cu următorul cuprins:

„Art. 771. – Cadrele militare în activitate din Ministerul Apărării Naţionale pot îndeplini, temporar, prin împuternicire, atribuţiile unei alte funcţii vacante sau al cărui titular lipseşte o perioadă mai mare de 1 lună, în condiţiile stabilite prin ordin al ministrului apărării naţionale, pentru cel mult 6 luni, interval care poate fi prelungit cu aprobarea ministrului apărării naţionale până la cel mult 1 an.

Pe timpul exercitării atribuţiilor funcţiilor în care au fost împuternicite, cadrele militare au obligaţiile şi drepturile corespunzătoare funcţiilor respective.”
	15. După articolul 77 se introduce un nou articol, art. 771, cu următorul cuprins:

„Art. 771. – Cadrele militare în activitate din Ministerul Apărării Naţionale pot îndeplini, temporar, prin împuternicire, atribuţiile unei alte funcţii vacante sau al cărui titular lipseşte o perioadă mai mare de 1 lună, în condiţiile stabilite prin ordin al ministrului apărării naţionale, pentru o perioadă de până la 6 luni, interval care poate fi prelungit cu aprobarea ministrului apărării naţionale până la cel mult 1 an.

Pe timpul exercitării atribuţiilor funcţiilor în care au fost împuternicite, cadrele militare au obligaţiile şi drepturile corespunzătoare funcţiilor respective.”
(Autor: dl.dep. Doru Frunzulică)
	Exprimare corespunzătoare. 

	19. 
	
	15. După alineatul 2 al articolului 78 se introduce un nou alineat, alin. 3, cu următorul cuprins:

„Împuternicirea sau încetarea împuternicirii cadrelor militare în activitate din Ministerul Apărării Naţionale se efectuează conform competenţelor stabilite prin ordinul ministrului apărării naţionale.”
	16. Nemodificat
	

	20. 
	Art. 85 - (1) 
Ofiţerii, maiştrii militari şi subofiţerii în activitate pot fi trecuţi în rezervă sau direct în retragere, după caz, în următoarele situaţii:

a)după împlinirea vârstei şi vechimii în serviciu necesare acordării pensiei de serviciu;
	
	17. La articolul 85 alineatul 1, litera a) se modifică şi va avea următorul cuprins:

„a) la împlinirea vârstei standard de pensionare pentru limită de vârstă;”
(Autor: Comisia)
	Este necesară corelarea cu vârstele standard de pensionare din Legea nr. 263/2010 privind sistemul unitar de pensii publice.

	21. 
	
	16. La articol 85 alineatul 1, după litera l) se introduc două noi litere, lit. m) şi lit. n), cu următorul cuprins: 
„m) în cazul neavizării în vederea acordării autorizaţiei de acces la informaţii clasificate sau certificatului de securitate, la retragere ori în cazul în care aceste documente nu sunt revalidate, din motive imputabile cadrului militar în condiţiile legii;

n) după punerea la dispoziţie, potrivit legii, ca urmare a limitării nivelului de acces la informaţii clasificate, atunci când nu se identifică o funcţie corespunzătoare gradului deţinut, cu o prevedere a nivelului de acces la informaţii clasificate înscrisă în fişa postului, la nivelul acordat după limitare.”
	Punctul 16 devine pct. 18.

Nemodificat
	

	22. 
	Art. 85 - (2) 

Trecerea în rezervă sau direct în retragere se face din oficiu, în condiţiile prevăzute la alin. 1 lit. a), b), d), e), f) şi l), la propunerea consiliilor de judecată, în condiţiile de la lit. i) şi j), iar în celelalte condiţii la propunerea comandanţilor unităţilor din care fac parte, înaintată ierarhic.
	17. Alineatul 2 al articolului 85 se modifică şi va avea următorul cuprins:

„Trecerea în rezervă sau direct în retragere se face din oficiu, în condiţiile prevăzute la alin.1 lit. a), b), d), e), f), l), m) şi n), la propunerea consiliilor de judecată, în condiţiile de la lit. i) şi j), iar în celelalte condiţii la propunerea comandanţilor unităţilor din care fac parte, înaintată ierarhic. ”
	Punctul 17 devine pct. 19.

Nemodificat 

	

	23. 
	Art. 85 - (5) 

Ofiţerii în activitate care au împlinit limita de vârstă în grad pentru clasa a III-a în rezervă, prevăzută la art. 92, precum şi cadrele militare care au fost clasate medical "inapt pentru serviciul militar cu scoatere din evidenţă" se trec direct în retragere prin aplicarea uneia dintre prevederile alin. 1, în raport cu motivele care determină schimbarea situaţiei lor militare.
	-
	20. La articolul 85, alineatul 5 se modifică şi va avea următorul cuprins:
„Ofiţerii în activitate care au împlinit limita de vârstă în grad pentru clasa a III-a în rezervă, prevăzută la art. 86 alin. (4), precum şi cadrele militare care au fost clasate medical "inapt pentru serviciul militar cu scoatere din evidenţă" se trec direct în retragere prin aplicarea uneia dintre prevederile alin. 1, în raport cu motivele care determină schimbarea situaţiei lor militare.”

(Autor: Comisia)
	Urmare a abrogării art. 92 şi a modificării corespunzătoare a art. 86.

	24. 
	
	18. După alineatul 5 al articolului 85 se introduce un nou alineat, alin. 6, cu următorul cuprins:

„Cadrele militare nu pot fi trecute în rezervă ca urmare a prezentării demisiei şi pe timpul executării misiunilor prevăzute de art. 2 din Legea nr. 42/2004 privind participarea forţelor armate la misiuni în afara teritoriului statului român, cu modificările ulterioare, precum şi pe timpul executării altor misiuni în străinătate.”
	21. După alineatul 5 al articolului 85 se introduce un nou alineat, alin. 6, cu următorul cuprins:

„Cadrele militare nu pot fi trecute în rezervă ca urmare a prezentării demisiei  pe timpul executării misiunilor prevăzute de art. 2 din Legea nr. 42/2004 privind participarea forţelor armate la misiuni în afara teritoriului statului român, cu modificările ulterioare, precum şi pe timpul executării altor misiuni în străinătate.”
	

	25. 
	Art. 86

(1)Generalii şi amiralii a căror stare de sănătate le permite rezolvarea în foarte bune condiţii a atribuţiilor ce le revin pot fi menţinuţi în activitate, astfel:

a)generalii de brigadă, generalii de flotilă aeriană, contraamiralii, generalii de divizie, generalii de divizie aeriană şi viceamiralii, până la vârsta de 62 de ani;

b)generalii de corp de armată, general-comandorii, viceamiral-comandorii, generalii de armată, generalii inspectori şi amiralii, până la vârsta de 64 de ani.

(2)În raport cu nevoile de încadrare ale forţelor armate, coloneii şi comandorii care dovedesc o înaltă competenţă profesională, medici, farmacişti, jurişti încadraţi în funcţii de specialitate, ingineri, ziarişti, cadre didactice în învăţământul superior, din sistemul de control financiar de gestiune şi alţi colonei şi comandori care ocupă funcţii importante pentru apărarea şi siguranţa naţională, stabilite prin dispoziţie a şefului Statului Major General, precum şi cei care au titlul de doctor în specialitate, pot fi menţinuţi peste limita de vârstă în grad prevăzută la art. 92, cel mult 5 ani, dacă starea de sănătate le permite îndeplinirea atribuţiilor.

(3)Aprobarea de menţinere în activitate a generalilor şi coloneilor prevăzuţi la alin. 1 şi 2 se dă semestrial de către ministrul apărării naţionale, celor în cauză aducându-li-se la cunoştinţă cu cel puţin 6 luni înainte că vor fi trecuţi în rezervă sau direct în retragere.
	
	22. Articolul 86 se modifică şi va avea următorul cuprins:
„Art. 86. – (1) Limitele de vârstă în grad până la care cadrele militare pot fi menţinute în activitate sunt vârstele standard de pensionare pentru limită de vârstă prevăzute de legislaţia asigurărilor sociale şi pensiilor care reglementează sistemul public de pensii pentru instituţiile din domeniul apărării naţionale, ordinii publice şi siguranţei naţionale.

(2) Generalii şi amiralii sunt menţinuţi în activitate după împlinirea vârstei standard de pensionare până la vârsta de 60 de ani sau sunt trecuţi în rezervă, la cerere, în condiţiile prevederilor legale în vigoare.

(3) În raport cu nevoile de încadrare, cadrele militare, altele decât cele prevăzute la alin. 2, pot fi menţinute în activitate după împlinirea vârstei standard de pensionare până la vârsta de 60 de ani, cu aprobarea anuală a conducătorului instituţiei.


(4) Limitele de vârstă în grad până la care cadrele militare în rezervă pot fi menţinute în evidenţă sunt de 55 de ani pentru clasa I, 60 de ani pentru clasa a II-a şi 63 de ani pentru clasa a III-a.”
(Autor: Comisia)
	Este necesară corelarea limitelor de vârstă în grad cu vârstele standard de pensionare din Legea nr. 263/2010 privind sistemul unitar de pensii publice, astfel încât la finalizarea carierei militare un cadru militar să poată beneficia de o pensie din sistemul de pensii publice.

	26. 
	
	19. După alineatul 1 al articolului 87, se introduc două noi alineate, alin.2 şi alin. 3, cu următorul cuprins:


„Cadrele militare în activitate, condamnate prin hotărâre judecătorească rămasă definitivă la pedeapsa închisorii cu executarea acesteia se trec în rezervă sau direct în retragere din oficiu. 


Cadrele militare în activitate din Ministerul Apărării Naţionale condamnate pentru infracţiuni săvârşite cu intenţie, la pedeapsa amenzii penale sau cu închisoare, cu suspendarea executării ori graţiate înainte de începerea executării pedepsei, pot fi trecute în rezervă sau direct în retragere ori pot fi menţinute în activitate pe baza propunerilor înaintate ierarhic comandanţilor/şefilor care au stabilite competenţe în acest sens, prin ordin al ministrului apărării naţionale.”
	Punctul 19 devine pct. 23.

Nemodificat
	

	27. 
	Art. 89

(1)Hotărârea privind menţinerea în activitate a cadrelor militare pentru care s-a început urmărirea penală sau care sunt trimise în judecata instanţelor militare se ia după soluţionarea cauzei de către parchetul militar ori de către instanţa de judecată militară.

(2)În acest interval de timp ofiţerii, maiştrii militari şi subofiţerii arestaţi se suspendă din funcţie, iar cei care sunt cercetaţi şi judecaţi în stare de libertate sau eliberaţi pe cauţiune se pun la dispoziţie. Pe timpul suspendării din funcţie, ofiţerii, maiştrii militari şi subofiţerii nu beneficiază de nici un drept de la Ministerul Apărării Naţionale. Cei puşi la dispoziţie îndeplinesc atribuţiile stabilite de comandanţii unităţilor din care fac parte şi beneficiază de drepturile băneşti corespunzătoare gradului pe care îl au, la minimum.

(3)Ofiţerii, maiştrii militari şi subofiţerii condamnaţi, care anterior au fost suspendaţi din funcţii, se trec în rezervă începând cu data suspendării.

(4)În cazul în care s-a dispus scoaterea de sub urmărire penală ori achitarea, aceştia vor fi repuşi în toate drepturile avute la data suspendării din funcţie, respectiv a punerii la dispoziţie.

(5)Repunerea în drepturi se poate dispune şi în cazul încetării urmăririi penale ori a procesului penal.


	20. Articolul 89 se modifică şi va avea următorul cuprins:


„Art. 89. – Hotărârea privind menţinerea în activitate a cadrelor militare trimise în judecată pentru săvârşirea de infracţiuni se ia după soluţionarea definitivă a cauzei.


Cadrele militare în activitate din Ministerul Apărării Naţionale se suspendă din funcţie pe perioada cât sunt urmărite penal, trimise în judecată ori sunt judecate de către instanţele judecătoreşti, în stare de arest preventiv. Pe perioada suspendării din funcţie, ofiţerii, maiştrii militari şi subofiţerii nu beneficiază de nici un drept de la Ministerul Apărării Naţionale.


Prin excepţie de la prevederile alin. 2, cadrele militare, pe perioada suspendării din funcţie, pot beneficia de dreptul prevăzut la art.9 lit.e).


Cadrele militare în activitate din Ministerul Administraţiei şi Internelor, Serviciul Român de Informaţii, Serviciul de Telecomunicaţii Speciale şi Serviciul de Protecţie şi Pază se pun la dispoziţie când sunt trimise în judecată sau sunt judecate de către instanţele judecătoreşti în stare de libertate pentru fapte în legătură cu exercitarea atribuţiilor funcţiilor în care sunt încadrate.


În Ministerul Apărării Naţionale, cadrele militare în activitate se pun la dispoziţie când sunt trimise în judecată sau sunt judecate de către instanţele judecătoreşti în stare de libertate pentru fapte în legătură cu exercitarea atribuţiilor funcţiilor în care sunt încadrate, numai la propunerea consiliilor de judecată şi a comandanţilor de unităţi. 
Cadrele militare puse la dispoziţie în condiţiile prevăzute la alin. 4 şi 5 îndeplinesc atribuţiile stabilite, în scris, de comandanţii unităţilor din care fac parte şi beneficiază de drepturile băneşti corespunzătoare gradului pe care îl au, la minimum, precum şi de celelalte drepturi stabilite cadrelor militare în activitate conform dispoziţiilor legale.


În cazul în care s-a dispus achitarea, precum şi în cazul scoaterii de sub urmărire penală, încetării urmăririi penale ori a procesului penal, cadrele militare care au fost suspendate din funcţie în condiţiile alin. 2 şi care s-au aflat la dispoziţie în condiţiile alin. 4 şi 5, sunt repuse în drepturile avute la data suspendării din funcţie sau la data punerii la dispoziţie, după caz, inclusiv în funcţia deţinută anterior sau în una echivalentă şi vor primi toate drepturile ce li s-ar fi acordat în perioada cât s-au aflat suspendate, respectiv puse la dispoziţie, potrivit normelor legale în vigoare la data reîncadrării în funcţie. 


Cadrele militare condamnate prin hotărâre judecătorească rămasă definitivă la o pedeapsă privativă de libertate cu executarea acesteia, care anterior au fost suspendate din funcţii, se trec în rezervă începând cu data suspendării.


Pentru faptele comise de cadrele militare pentru care s-a început urmărirea penală sau pentru care cadrele militare au fost trimise în judecată, acestora li se pot aplica sancţiuni disciplinare numai după soluţionarea cauzei de către parchet ori de către instanţa de judecată. În acest timp procedura disciplinară se suspendă.”
	24. Articolul 89 se modifică şi va avea următorul cuprins:


Nemodificat

Nemodificat

Prin excepţie de la prevederile alin. 2, cadrele militare, pe perioada suspendării din funcţie, pot beneficia de dreptul prevăzut la art.9 lit.e) şi de dreptul de folosinţă a locuinţei de serviciu.

Nemodificat

Nemodificat 
Nemodificat

Nemodificat

Nemodificat

Nemodificat

	

	28. 
	Art. 92

 (1)Limitele de vârstă în grad, în ani, până la care ofiţerii pot fi menţinuţi în activitate, precum şi în cele 3 clase de evidenţă, în rezervă, sunt:

a) pentru sublocotenent şi aspirant:

- în activitate - 35

- în rezervă (clasele I, a II-a şi a III-a) - 35, 45, 60

b) pentru locotenent:

- în activitate - 40

- în rezervă (clasele I, a II-a şi a III-a) - 35, 45, 60

c) pentru căpitan:

- în activitate - 50

- în rezervă (clasele I, a II-a şi a III-a) - 40, 50, 60

d) pentru maior şi locotenent-comandor:

- în activitate - 50

- în rezervă (clasele I, a II-a şi a III-a) - 45, 50, 60

e) pentru locotenent-colonel şi căpitan-comandor:

- în activitate - 55

- în rezervă (clasele I, a II-a şi a III-a) - 50, 55, 60

f) pentru colonel şi comandor:

- în activitate - 55

- în rezervă (clasele I, a II-a şi a III-a) - -, -, 60

g) pentru general de brigadă, general de flotilă aeriană, contraamiral, general de divizie, general de divizie aeriană şi viceamiral:

g) pentru general de brigadă - cu o stea, general de flotilă aeriană - cu o stea, contraamiral de flotilă - cu o stea, general maior - cu două stele şi contraamiral - cu două stele:

- în activitate - 60

- în rezervă - clasa a III-a – 62

h) pentru general-locotenent - cu trei stele, viceamiral - cu trei stele, general - cu patru stele şi amiral - cu patru stele:

- în activitate - 60

- în rezervă - clasa a III-a – 64
	
	25. Articolul 92 se abrogă.  

(Autor: Comisia)
	Este necesară corelarea cu prevederile Legii nr. 263/2010 privind sistemul unitar de pensii publice

	29. 
	Art. 921

În Ministerul Apărării Naţionale limitele de vârstă în grad, în ani, până la care ofiţerii pot fi menţinuţi în activitate, precum şi în cele 3 clase de evidenţă, în rezervă, sunt:

a) pentru sublocotenent şi aspirant:

 - în activitate - 35

- în rezervă-clasele I, a II-a şi a III-a - 35, 45, 50

b) pentru locotenent:

 - în activitate - 38

- în rezervă - clasele I, a II-a şi a III-a - 35, 40, 50

c) pentru căpitan:

 - în activitate - 42

- în rezervă-clasele I ,a II-a şi a III-a - 42, 50, 55

d) pentru maior şi locotenent-comandor:

 - în activitate - 47

- în rezervă-clasele I, a II-a şi a III-a - 45, 50, 55

e) pentru locotenent-colonel şi căpitan-comandor:

- în activitate - 53

- în rezervă-clasele I, a II-a şi a III-a

- 50, 55, 60

f) pentru colonel şi comandor:

 - în activitate - 55

- în rezervă-clasele I, a II-a şi a III-a - 50, 55, 60

g) pentru general de brigadă - cu o stea, general de flotilă aeriană - cu o stea şi contraamiral de flotilă - cu o stea:

- în activitate - 56

- în rezervă-clasele I, a II-a şi a III-a -, -, 60

h) pentru general maior-cu două stele, contraamiral - cu două stele:

- în activitate - 57

- în rezervă - clasa a III-a - 62

i) pentru general locotenent-cu trei stele, viceamiral - cu trei stele:

- în activitate - 58

- în rezervă - clasa a III-a - 62

j) pentru general - cu patru stele, amiral - cu patru stele:

 - în activitate - 59

- în rezervă - clasa a III-a - 64.
	21. Articolul 921 se abrogă.
	Punctul 21 devine pct. 26.

Nemodificat 
	Abrogarea limitelor de vârstă în grad cuprinse la art. 92, 921, 93 şi 931 este necesară ca urmare a modificării propuse la nr. crt. 25.

	30. 
	Art. 93

(1)Limitele de vârstă în grad, în ani, până la care maiştrii militari şi subofiţerii pot fi menţinuţi în activitate, precum şi în cele 3 clase de evidenţă, în rezervă, sunt:

a)pentru maistru militar clasa a IV-a şi sergent major:

- în activitate - 40

- în rezervă (clasele I, a II-a şi a III-a) - 45, 50, 60

b)pentru maistru militar clasa a III-a şi plutonier:

- în activitate - 45

- în rezervă (clasele I, a II-a şi a III-a) - 45, 50, 60

c)pentru maistru militar clasa a II-a şi plutonier major:

- în activitate - 50

- în rezervă (clasele I, a II-a şi a III-a) - 50, 55, 60

d)pentru maistru militar clasa I şi plutonier adjutant:

- în activitate - 55

- în rezervă (clasele I, a II-a şi a III-a) - 50, 55, 60

e)pentru maistru militar principal şi plutonier adjutant şef:

- în activitate - 55

- în rezervă (clasele I, a II-a şi a III-a) - 55, -, 60
	22. După alineatul 1 al articolului 93 se introduce un nou alineat, alin. 2, cu următorul cuprins:


„Pentru cadrele militare prevăzute la art.2 alin.21 paragraful A lit. a), limitele de vârstă în grad, în ani, până la care pot fi menţinute în activitate, precum şi în cele 3 clase de evidenţă, în rezervă, sunt:


- în activitate 







- 37


- în rezervă – clasele I, a II-a şi a III-a




- 37, 45, 50”
	27. Articolul 93 se abrogă.
(Autor: Comisia)
	Abrogarea limitelor de vârstă în grad pentru sergent şi maistru militar clasa a V-a, precum şi pentru cadrele din  Ministerul Administraţiei şi Internelor şi din Serviciul de Protecţie şi Pază este necesară ca urmare a modificării propuse la nr. crt. 25.

	31. 
	Art. 931
În Ministerul Apărării Naţionale limitele de vârstă în grad, în ani, până la care maiştrii militari şi sub-ofiţerii pot fi menţinuţi în activitate, precum şi în cele 3 clase de evidenţă, în rezervă, sunt:

a) pentru maistru militar clasa a V-a şi sergent:

 - în activitate - 37

- în rezervă-clasele I, a II-a şi a III-a

- 35, 45, 50

b) pentru maistru militar clasa a IV-a şi sergent major:

 - în activitate - 38

- în rezervă-clasele I, a II-a şi a III-a - 35, 45, 50

c) pentru maistru militar clasa a III-a şi plutonier:

 - în activitate - 42

- în rezervă-clasele I, a II-a şi a III-a - 42, 50, 55

d) pentru maistru militar clasa a II-a şi plutonier major:

- în activitate - 47

- în rezervă-clasele I, a II-a şi a III-a

- 45, 50, 50

e) pentru maistru militar clasa I şi plutonier adjutant:

 - în activitate - 53

- în rezervă-clasele I, a II-a şi a III-a - 50, 55, 60

f) pentru maistru militar principal şi plutonier adjutant principal:

- în activitate - 55

- în rezervă-clasele I, a II-a şi a III-a - 50, 55, 60.
	23. Articolul 931 se abrogă.
	Punctul 23 devine pct. 28.

Nemodificat


	idem

	32. 
	
	24. După articolul 931 se introduc două noi articole, art. 932 şi art. 933, cu următorul cuprins:


„Art. 932. – Dispoziţiile art. 92 şi 93 privind limitele de vârstă în grad, în ani, până la care cadrele militare pot fi menţinute în activitate, nu sunt aplicabile personalului militar din Ministerul Administraţiei şi Internelor şi din Serviciul de Protecţie şi Pază.


Art. 933. – Limita de vârstă, în ani, până la care personalul militar din Ministerul Administraţiei şi Internelor şi din Serviciul de Protecţie şi Pază poate fi menţinut în activitate este de:


a) 55 de ani, pentru ofiţeri cu grade superioare, ofiţeri cu grade inferioare, maiştri militari şi subofiţeri;


b) 60 de ani, pentru generali şi amirali.


Prevederile art. 86 se aplică în mod corespunzător.”
	Se elimină.

(Autor: Comisia)

	idem

	33. 
	Art. 94 alin. 2

Pentru gradele de colonel, comandor şi superioare acestora nu se stabilesc stagii în grad. Prin derogare de la aceste prevederi, pentru înaintarea în gradul următor a ofiţerilor din Ministerul Apărării Naţionale, având gradul de colonel, respectiv comandor, general de brigadă, respectiv general de flotilă aeriană şi contraamiral de flotilă, şi general-maior, respectiv contraamiral, se stabileşte stagiul minim în grad de 2 ani.
	25. Alineatul 2 al articolului 94 se modifică şi va avea următorul cuprins:
„Pentru gradele de colonel, comandor şi superioare acestora nu se stabilesc stagii în grad.”
	Punctul 25 devine pct. 29
Nemodificat
	

	34. 
	Art. 95

(1) La calculul stagiului minim în grad nu se ia în considerare timpul în care ofiţerii, maiştrii militari şi subofiţerii au absentat de la program datorită incapacităţii temporare de muncă şi concediilor prevăzute la art. 15 alin. 1, dacă absenţele însumează 365 de zile pe parcursul a 2 ani calendaristici consecutivi.
	26. Articolul 95 se modifică şi va avea următorul cuprins:


„Art. 95. – La calculul stagiului minim în grad nu se ia în considerare timpul în care cadrele militare în activitate din Ministerul Apărării Naţionale au absentat de la program datorită incapacităţii temporare de muncă, a concediilor prevăzute la art. 15, dacă absenţele însumează 365 de zile pe parcursul a 2 ani calendaristici consecutivi.”
	Punctul 26 devine pct. 30.

Nemodificat
	

	35. 
	Art. 1081
Gradul de sergent acordat militarilor din Ministerul Apărării Naţionale până la data intrării în vigoare a prezentei ordonanţe de urgenţă se înlocuieşte cu gradul de caporal.

Până la data de 31 decembrie 2003 se vor elimina toate cazurile care contravin prevederilor art. 75 alin. 2. În această perioadă cadrele militare din Ministerul Apărării Naţionale, care la data intrării în vigoare a prezentei ordonanţe de urgenţă erau numite în funcţii prevăzute în statele de organizare cu grade superioare celor pe care le au, pot fi înaintate succesiv în grad până la gradele prevăzute în statele de organizare, dacă au studiile corespunzătoare funcţiilor şi au obţinut cel puţin calificativul «foarte bun» în ultimul an de activitate.
	-
	31. La articolul 1081, alineatul 2 se abrogă. 

(Autor: Comisia)

	Acest alineat şi-a produs efectele, iar trimiterea la prevederile art. 75 alin. (2) nu mai e valabila, prin modificarea art. 75. 

	36. 
	Art. 109

(3) Dispoziţiile art. 2 alin. 21 paragrafele A, B lit. a) şi b), art. 5 alin. 2, art. 40 alin. 1 lit. e) şi f), art. 411, ari. 50 alin. 5, art. 51 alin. 2, art. 54 alin. 2, art. 75 alin. 2, art. 751, art. 85 alin. 1 lit. e1), art. 921, art. 931 şi ale art. 1081 se aplică în exclusivitate cadrelor militare din Ministerul Apărării Naţionale.
	27. Alineatul 3 al articolului 109 se modifică şi va avea următorul cuprins:
„Dispoziţiile art. 2 alin. 21 paragrafele A, B lit. a) şi b), art. 5 alin. 2, art. 411, art. 50 alin. 5, art. 51 alin. 2, art. 54 alin. 2, art. 75 alin. 2, art. 751, art. 85 alin. 1 lit. e1), art.93 alin. 2 şi ale art. 1081 se aplică în exclusivitate cadrelor militare din Ministerul Apărării Naţionale.”
	32. La articolul 109, alineatul 3 se modifică şi va avea următorul cuprins:

„Dispoziţiile art. 2 alin. 21 paragrafele A, B lit. a) şi b), art. 5 alin. 2, art. 411, art. 50 alin. 5, art. 51 alin. 2, art. 751, art. 85 alin. 1 lit. e1) şi ale art. 1081 se aplică în exclusivitate cadrelor militare din Ministerul Apărării Naţionale.”

(Autor: Comisia)
	Propunerile sunt consecinţa introducerii amendamentului de la punctele 12 şi 21 din proiect. Totodată, alin. 2 al art 54 a fost abrogat la pct.10 din proiect. 

	37. 
	
	28. După alineatul 4 al articolului 109 se introduc zece noi alineate, alin. 5-14, cu următorul cuprins:

„Dispoziţiile art. 9 lit. e) se aplică în exclusivitate cadrelor militare din Ministerul Apărării Naţionale, Ministerul Administraţiei şi Internelor, Serviciul Român de Informaţii, Serviciul de Informaţii Externe şi Serviciul de Protecţie şi Pază.


Dispoziţiile art. 27 se aplică în exclusivitate cadrelor militare din Ministerul Apărării Naţionale, Ministerul Administraţiei şi Internelor, Serviciul de Protecţie şi Pază şi Serviciul Român de Informaţii.


Dispoziţiile art. 85 alin. 1 lit. n) se aplică în exclusivitate cadrelor militare din Ministerul Apărării Naţionale, Ministerul Administraţiei şi Internelor, Serviciul Român de Informaţii, Serviciul de Informaţii Externe.


Dispoziţiile art. 771 şi art. 78 alin. 3 se aplică în exclusivitate cadrelor militare din Ministerul Apărării Naţionale, Ministerul Administraţiei şi Internelor, Serviciul Român de Informaţii, Serviciul de Protecţie şi Pază şi Serviciul de Telecomunicaţii Speciale.


Dispoziţiile art. 85 alin. 6 se aplică în exclusivitate cadrelor militare din Ministerul Apărării Naţionale, Ministerul Administraţiei şi Internelor, Serviciul de Informaţii Externe, Serviciul Român de Informaţii şi Serviciul de Telecomunicaţii Speciale.


Dispoziţiile art. 87 alin. 1 se aplică în exclusivitate cadrelor militare din Serviciul de Protecţie şi Pază.

Dispoziţiile art. 87 alin. 2 se aplică în exclusivitate cadrelor militare din Ministerul Apărării Naţionale, Ministerul Administraţiei şi Internelor, Serviciul Român de Informaţii, Serviciul de Informaţii Externe şi Serviciul de Telecomunicaţii Speciale. 


Dispoziţiile art. 87 alin. 3 se aplică în exclusivitate cadrelor militare din Ministerul Apărării Naţionale, Serviciul Român de Informaţii, Serviciul de Informaţii Externe şi Serviciul de Telecomunicaţii Speciale.


Dispoziţiile art. 89 alin. 5 se aplică în exclusivitate cadrelor militare din Ministerul Apărării Naţionale şi din Serviciul de Informaţii Externe.


Dispoziţiile art. 2 alin. 2, art. 55 alin. 1, art. 56-59, art. 62, art. 80, art. 81, nu se aplică ofiţerilor, maiştrilor militari şi subofiţerilor din Ministerul Apărării Naţionale.”
	33. La articolul 109, după alineatul 4 se introduc nouă noi alineate, alin. 5-13, cu următorul cuprins:
Se elimină

„Dispoziţiile art. 27 se aplică în exclusivitate cadrelor militare din Ministerul Apărării Naţionale, Ministerul Administraţiei şi Internelor, Serviciul de Telecomunicaţii Speciale, Serviciul de Protecţie şi Pază şi Serviciul Român de Informaţii.

Dispoziţiile art. 85 alin. 1 lit. n) se aplică în exclusivitate cadrelor militare din Ministerul Apărării Naţionale, Ministerul Administraţiei şi Internelor, Serviciul de Telecomunicaţii Speciale, Serviciul Român de Informaţii, Serviciul de Informaţii Externe.”

Nemodificat 

Nemodificat 

          Dispoziţiile art. 87 alin. 1 se aplică în exclusivitate cadrelor militare din Ministerul Administraţiei şi Internelor şi Serviciul de Protecţie şi Pază.


Dispoziţiile art. 87 alin. 2 se aplică în exclusivitate cadrelor militare din Ministerul Apărării Naţionale, Serviciul Român de Informaţii, Serviciul de Informaţii Externe şi Serviciul de Telecomunicaţii Speciale. 

Nemodificat 

Nemodificat 

Dispoziţiile art. 2 alin. 2, art. 55 alin. 1, art. 56-59, art. 62, art. 80 şi art. 81 nu se aplică ofiţerilor, maiştrilor militari şi subofiţerilor din Ministerul Apărării Naţionale.
(Autor: Comisia)
	Anumite dispoziţii ale legii se aplică în exclusivitate anumitor instituţii din sistemul de apărare, ordine publică şi siguranţă naţională,  în funcţie de specificul acestora.

Alineatul 1, respectiv trimiterea la art.9 lit.e),  se aplica tuturor instituţiilor din domeniu, prin efectul alin. 1 al art. 109, nemaifiind necesară norma de exceptare.  

	38. 
	
	Art. II. – Alineatul (2) al articolului II din Ordonanţă de urgenţă a Guvernului nr. 90/2001 pentru modificarea şi completarea Legii nr. 80/1995 privind Statutul cadrelor militare, publicată in Monitorul Oficial al României, Partea I nr. 349 din 29 iunie 2001, aprobată cu modificări prin Legea nr. 652/2001, se abrogă.
	Nemodificat
	

	39. 
	
	Art. III. – Legea nr. 80/1995 privind statutul cadrelor militare, publicată în Monitorul Oficial al României, Partea I nr. 155 din 20 iulie 1995, cu modificările şi completările ulterioare, precum şi cu cele aduse prin prezenta lege, se va republica, dându-se textelor o nouă numerotare.
	Nemodificat
	


Amendamente  respinse

	Nr.

crt.
	Text act normativ de bază

Legea nr. 80/1995
	Text proiect de Lege
	Text propus de comisie

(autorul amendamentelor)
	Motivarea amendamentelor

Propuse

1.  pentru susţinere

2. pentru respingere

	1. 
	Art. 751
(1)Selecţionarea cadrelor militare din Ministerul Apărării Naţionale pentru numirea în funcţii prevăzute în statele de organizare cu grad superior celui pe care îl au se face de către comisiile de selecţie, constituite în acest scop, potrivit Ghidului carierei militare.


	13. Alineatul 1 al articolului 751 se modifică şi va avea următorul cuprins:


„Selecţionarea cadrelor militare din Ministerul Apărării Naţionale pentru numirea în funcţii prevăzute în statele de organizare cu grad superior celui pe care îl au se face de către comisiile de selecţie, constituite în acest scop, potrivit Ghidului carierei militare, iar în situaţii care impun adoptarea de măsuri urgente, cadrele militare pot fi numite în funcţii similare celor deţinute sau superioare acestora prin ordin al ministrului apărării naţionale.”
	Nemodificat

(Autor: dl. dep. Doru Frunzulică )
	1. Este necesară menţinerea posibilităţii ca, în situaţii excepţionale, ministrul apărării naţionale să poată numi în funcţii cadrele militare, această instituţiei fiind similară altor armate. 
2. Numirea pe funcţii prevăzute în statele de organizare cu grad superior trebuie să se facă în condiţiile Ghidului carierei militare. 

	2. 
	Art. 86

 
	
	Articolul 86 se modifică şi va avea următorul cuprins:
„Art. 86. –(2) În raport cu nevoile de încadrare, generalii şi amiralii sunt menţinuţi în activitate după împlinirea vârstei standard de pensionare până la vârsta de 60 de ani sau sunt trecuţi în rezervă, la cerere, în condiţiile prevederilor legale în vigoare.”
(Autor: dl. dep. Doru Frunzulică)
	1. Şi generalii şi amiralii ar trebui menţinuţi în activitate peste vârsta standard de pensionare, doar funcţie de nevoile instituţiilor din sistem. 

2. În instituţiile de apărare, ordine publică şi siguranţă naţională există un deficit de generali în activitate. 

	3. 
	Art.87
	19. După alineatul 1 al articolului 87, se introduc două noi alineate, alin.2 şi alin. 3, cu următorul cuprins:


„Cadrele militare în activitate, condamnate prin hotărâre judecătorească rămasă definitivă la pedeapsa închisorii cu executarea acesteia se trec în rezervă sau direct în retragere din oficiu. 


Cadrele militare în activitate din Ministerul Apărării Naţionale condamnate pentru infracţiuni săvârşite cu intenţie, la pedeapsa amenzii penale sau cu închisoare, cu suspendarea executării ori graţiate înainte de începerea executării pedepsei, pot fi trecute în rezervă sau direct în retragere ori pot fi menţinute în activitate pe baza propunerilor înaintate ierarhic comandanţilor/şefilor care au stabilite competenţe în acest sens, prin ordin al ministrului apărării naţionale.”
	19. După alineatul 1 al articolului 87, se introduc două noi alineate, alin.2 şi alin. 3, cu următorul cuprins:

„Cadrele militare în activitate, condamnate prin hotărâre judecătorească rămasă definitivă la pedeapsa închisorii cu executarea acesteia se trec în rezervă sau direct în retragere din oficiu. 


Cadrele militare în activitate din Ministerul Apărării Naţionale condamnate pentru infracţiuni săvârşite cu intenţie, la pedeapsa amenzii penale sau cu închisoare, cu suspendarea executării ori graţiate înainte de începerea executării pedepsei, pot fi trecute în rezervă sau direct în retragere.”
(Autor: dl.dep. Gheorghe Ana)
	1. Prevederile art. 87 trebuie să se aplice unitar tututor cadrelor militare din sistemul de apărare, ordine publică şi siguranţă naţională. 
2. În Ministerul Apărării Naţionale s-au constatat în practică situaţii care au impus modificarea acestei prevederi. 

	4. 
	Art. 89

(1)Hotărârea privind menţinerea în activitate a cadrelor militare pentru care s-a început urmărirea penală sau care sunt trimise în judecata instanţelor militare se ia după soluţionarea cauzei de către parchetul militar ori de către instanţa de judecată militară.

(2)În acest interval de timp ofiţerii, maiştrii militari şi subofiţerii arestaţi se suspendă din funcţie, iar cei care sunt cercetaţi şi judecaţi în stare de libertate sau eliberaţi pe cauţiune se pun la dispoziţie. Pe timpul suspendării din funcţie, ofiţerii, maiştrii militari şi subofiţerii nu beneficiază de nici un drept de la Ministerul Apărării Naţionale. Cei puşi la dispoziţie îndeplinesc atribuţiile stabilite de comandanţii unităţilor din care fac parte şi beneficiază de drepturile băneşti corespunzătoare gradului pe care îl au, la minimum.

(3)Ofiţerii, maiştrii militari şi subofiţerii condamnaţi, care anterior au fost suspendaţi din funcţii, se trec în rezervă începând cu data suspendării.

(4)În cazul în care s-a dispus scoaterea de sub urmărire penală ori achitarea, aceştia vor fi repuşi în toate drepturile avute la data suspendării din funcţie, respectiv a punerii la dispoziţie.

(5)Repunerea în drepturi se poate dispune şi în cazul încetării urmăririi penale ori a procesului penal.


	20. Articolul 89 se modifică şi va avea următorul cuprins:


„Art. 89. – Hotărârea privind menţinerea în activitate a cadrelor militare trimise în judecată pentru săvârşirea de infracţiuni se ia după soluţionarea definitivă a cauzei.


Cadrele militare în activitate din Ministerul Apărării Naţionale se suspendă din funcţie pe perioada cât sunt urmărite penal, trimise în judecată ori sunt judecate de către instanţele judecătoreşti, în stare de arest preventiv. Pe perioada suspendării din funcţie, ofiţerii, maiştrii militari şi subofiţerii nu beneficiază de nici un drept de la Ministerul Apărării Naţionale.


Prin excepţie de la prevederile alin. 2, cadrele militare, pe perioada suspendării din funcţie, pot beneficia de dreptul prevăzut la art.9 lit.e).


Cadrele militare în activitate din Ministerul Administraţiei şi Internelor, Serviciul Român de Informaţii, Serviciul de Telecomunicaţii Speciale şi Serviciul de Protecţie şi Pază se pun la dispoziţie când sunt trimise în judecată sau sunt judecate de către instanţele judecătoreşti în stare de libertate pentru fapte în legătură cu exercitarea atribuţiilor funcţiilor în care sunt încadrate.


În Ministerul Apărării Naţionale, cadrele militare în activitate se pun la dispoziţie când sunt trimise în judecată sau sunt judecate de către instanţele judecătoreşti în stare de libertate pentru fapte în legătură cu exercitarea atribuţiilor funcţiilor în care sunt încadrate, numai la propunerea consiliilor de judecată şi a comandanţilor de unităţi. 


Cadrele militare puse la dispoziţie în condiţiile prevăzute la alin. 4 şi 5 îndeplinesc atribuţiile stabilite, în scris, de comandanţii unităţilor din care fac parte şi beneficiază de drepturile băneşti corespunzătoare gradului pe care îl au, la minimum, precum şi de celelalte drepturi stabilite cadrelor militare în activitate conform dispoziţiilor legale.


În cazul în care s-a dispus achitarea, precum şi în cazul scoaterii de sub urmărire penală, încetării urmăririi penale ori a procesului penal, cadrele militare care au fost suspendate din funcţie în condiţiile alin. 2 şi care s-au aflat la dispoziţie în condiţiile alin. 4 şi 5, sunt repuse în drepturile avute la data suspendării din funcţie sau la data punerii la dispoziţie, după caz, inclusiv în funcţia deţinută anterior sau în una echivalentă şi vor primi toate drepturile ce li s-ar fi acordat în perioada cât s-au aflat suspendate, respectiv puse la dispoziţie, potrivit normelor legale în vigoare la data reîncadrării în funcţie. 


Cadrele militare condamnate prin hotărâre judecătorească rămasă definitivă la o pedeapsă privativă de libertate cu executarea acesteia, care anterior au fost suspendate din funcţii, se trec în rezervă începând cu data suspendării.


Pentru faptele comise de cadrele militare pentru care s-a început urmărirea penală sau pentru care cadrele militare au fost trimise în judecată, acestora li se pot aplica sancţiuni disciplinare numai după soluţionarea cauzei de către parchet ori de către instanţa de judecată. În acest timp procedura disciplinară se suspendă.”
	20. Articolul 89 se modifică şi va avea următorul cuprins:


„Art. 89. – Nemodificat. 
(2) Nemodificat.
(3) Nemodificat.
(4) Cadrele militare în activitate se pun la dispoziţie când sunt trimise în judecată sau sunt judecate de către instanţele judecătoreşti în stare de libertate pentru fapte în legătură cu exercitarea atribuţiilor funcţiilor în care sunt încadrate.

(5) Se elimină. 

(6) Nemodificat.

(7) Nemodificat.

(8) Nemodificat.
(9) Nemodificat.
(Autor: dl.dep. Gheorghe Ana)
	1. Prevederile art. 89 trebuie să se aplice unitar tututor cadrelor militare din sistemul de apărare, ordine publică şi siguranţă naţională. 

2. În Ministerul Apărării Naţionale s-au constatat în practică situaţii care au impus modificarea acestei prevederi. 

Preşedinte, 

Costică CANACHEU
Întocmit: Consilier parlamentar Daria Cotoc

